CELEX: C2007/170/24
Language: mt
Date: 2007-07-21 00:00:00
Title: Kawża C-241/07: Talba għal deċiżjoni preliminari mressqa mir–Riigikohus (Ir-Repubblika ta' l-Estonja) fil- 21 ta' Mejju 2007 — JK Otsa Talu OÜ vs Põllumajanduse Registrite ja Informatsiooni Amet (PRIA)

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 170/13
            
         Talba għal deċiżjoni preliminari mressqa mir–Riigikohus (Ir-Repubblika ta' l-Estonja) fil-21 ta' Mejju 2007 — JK Otsa Talu OÜ vs Põllumajanduse Registrite ja Informatsiooni Amet (PRIA)
   (Kawża C-241/07)
   (2007/C 170/24)
   Lingwa tal-kawża: l-Estonjan
   Qorti tar-rinviju
   Riigikohus (l-Estonja)
   Partijiet fil-kawża prinċipali
   
      Rikorrenti: JK Otsa Talu OÜ
   
      Konvenuta: Põllumajanduse Registrite ja Informatsiooni Amet (PRIA)
   Domandi preliminari
   
               1)
            
            
               Huwa konformi ma' l-għan ta' l-għajnuna għal metodi ta' produzzjoni agrikola li jħarsu l-ambjent, fis-sens ta' l-Artikoli 22 sa 24 tar-Regolament tal-Kunsill (KE) Nru 1257/1999 (1), tas-17 ta' Mejju 1999, dwar is-sostenn għal żvilupp rurali mill-Fond Agrikolu Ewropew għall-Gwida u Garanzija (FAEGG) u li jemenda u jħassar ċerti Regolamenti:
               
                           a)
                        
                        
                           li tkompli tingħata għajnuna biss lil dawk l-applikanti li, fil-kuntest ta' dan il-programm ta' għajnuna, diġà bbenifikaw minn deċiżjoni ta' għoti ta' għajnuna għal miżuri ta' agrikoltura ambjentali matul is-sena finanzjarja preċedenti u li impenjaw irwieħhom li jeżerċitaw agrikoltura ambjentali,
                           jew
                        
                     
                           b)
                        
                        
                           li, f'kull sena finanzjarja, tingħata għajnuna anki lill-applikanti l-ġodda li jkunu lesti li jimpenjaw irwieħhom li jeżerċitaw agrikoltura ambjentali u li, għaldaqstant, jibdlu l-metodi ta' produzzjoni tagħhom skond il-kundizzjonijiet meħtieġa?
                        
                     
         
               2)
            
            
               Jekk ir-risposta għall-ewwel domanda tkun fis-sens ta' l-alternattiva (b) u jekk fil-kuntest tal-programm ta' għajnuna, ma jkunx hemm fondi disponibbli biżżejjed għall-għoti ta' l-ewwel għajnuna, l-Artikoli 24(1), 37(4), u 39 tar-Regolament tal-Kunsill (KE) Nru 1257/1999, ikkunsidrati flimkien, jippermettu lil Stat Membru sabiex:
               
                           a)
                        
                        
                           jemenda l-leġiżlazzjoni u l-kundizzjonijiet dwar l-applikazzjoni għal u l-għoti ta' l-għajnuna għal miżuri ta' agrikoltura ambjentali u sabiex jistabbilixxi li l-għajnuna tista' tintalab biss mill-applikanti li, fis-sena finanzjarja preċedenti, ibbenifikaw minn deċiżjoni ta' għoti ta' għajnuna u, għaldaqstant, ikunu marbuta b'impenn li jeżerċitaw metodi ta' produzzjoni li jħarsu l-ambjent,
                           jew
                        
                     
                           b)
                        
                        
                           inaqqas proporzjonalment l-għajnuna mogħtija lill-applikanti kollha li jissodisfaw il-kundizzjonijiet għal għajnuna għal miżuri ta' agrikoltura ambjentali?
                        
                     
         
      (1)  ĠU L 160, p. 80.